open-index/open-wikipedia-markdown huggingface dataset:
Ole Lund Kirkegaard

**Ole Lund Kirkegaard** (29. heinäkuuta 1940 Århus, Tanska – 24. maaliskuuta 1979) oli tanskalainen lasten- ja nuortenkirjailija. Hän kirjoitti etupäässä aikuisen ja lapsen vuorovaikutuksesta. Hänen tarinoidensa päähenkilö on usein tyypiltään antisankari.

Kirkegaard sai vuonna 1969 Tanskan kulttuuriministeriön lastenkirjapalkinnon. Hänen teoksistaan on suomennettu *Kumi-Tarzan* (1976), jonka pohjalta tehty samanniminen elokuva (1981) valittiin vuonna 2006 Tanskan kulttuurikaanoniin. Muita hänen kirjoihinsa perustuvia Suomessa nähtyjä elokuvia ovat *Virgil ja sammakonsyöjä* (1980), *Otto on sarvikuono* (1983) ja *Lentävä matto* (1985).

Kirkegaard kuoli 38-vuotiaana palelluttuaan lumihankeen matkalla kotiin kylmänä talvi-iltana 1979. 

## Lähteet
Stepan Sarpaneva

**Stepan Sarpaneva** (s. helmikuu 1970 Turku) on suomalainen kelloseppä.

## Ura
Sarpaneva suoritti kellosepän tutkinnon vuonna 1992 Kelloseppäkoulussa, minkä jälkeen hän lähti opiskelemaan Sveitsin Watchmakers of Switzerland training and Education Program -kouluun (WOSTEP).

Sveitsissä vuodesta 1994 alkaen hän työskenteli usealle kellomerkille, muun muassa Piaget’lle, Parmigianille, Vianney Halterille ja Christophe Claret’lle. Parmigianilla hän työskenteli suomalaisen kellosepän Kari Voutilaisen apuna. 

Hän palasi vuonna 2003 takaisin Suomeen ja perusti Sarpaneva Watches -nimisen yrityksen Helsingin Kaapelitehtaalle, jossa hän valmistaa käsityönä rannekelloja. Seuraavana vuonna hän perusti myös S.U.F Helsingin (SarpanevaUhrenFabrik), joka valmistaa ja myy suurempia eriä edullisempia kelloja. Aluksi 80 prosenttia hänen työstään oli Christophe Claret’lle, mutta vuodesta 2007 lähtien Sarpaneva on valmistanut omia kellojaan kokoaikaisesti.

Sarpaneva Watches tunnetaan poikkeuksellisesta uusgoottilaisesta tyylistään. S.U.F Helsingin kellot ovat vuorostaan ottaneet inspiraatiota suomalaisista maisemista, filosofiasta, kansantaruista, insinöörityön edelläkävijöistä sekä nopeudesta ja designista. Esimerkkeinä näistä inspiraation lähteistä mainittakoon muun muassa suomalainen hävittäjä VL Myrsky, sukellusvene Vetehinen, ratamoottoripyöräilijä Jarno ”Paroni” Saarinen ja sisu.

Sarpanevan kellot on pääasiassa valmistettu suomalaisesta teräksestä, koska Sarpanevan itsensä mukaan maailmassa ei ole montaa väriä ja teräs puhkeaa todelliseen loistoonsa erilaisilla käsittelytavoilla, kuten kiillotus, hiominen ja harjaus.

Vuonna 2009 Sarpaneva palkittiin kansainvälisellä Red Dot Design -muotoilupalkinnolla Korona K3 Black Moon -kuunvaihekellostaan, ja saman vuoden lopulla Chicago Atheneum palkitsi hänet kahdella GOOD DESIGN -palkinnolla.

Vuonna 2018 ja 2019 Sarpaneva sai paljon huomiota luomastaan erittäin tarkasta kuunvaihekaliiperistaan nimeltä Sarpaneva Moonment, jota käytettiin hänen Sarpaneva Lunations -mallissaan. Kyseistä mallia tarvitsee säätää vain yhden virhepäivän verran 14&nbsp;000 vuoden välein. Se julkaistiin samaan aikaan yhteensopivan iPhone-sovelluksen kanssa, jota voidaan käyttää kuun vaiheiden seuraamiseen.

## Muuta
Sarpanevan isä oli korutaiteilija Pentti Sarpaneva ja setä muotoilija Timo Sarpaneva.

## Lähteet

## Aiheesta muualla
* Yrityksen kotisivut.
* Stepan Sarpanevan haastattelu Youtubessa. 
* MB&F HM3 Moonmachine Watch Youtubessa.
De administrando imperio

**De administrando imperio** (lat., ”Imperiumin hallitseminen”; alun perin , ”Pojalleni Romanokselle”) on Bysantin keisari Konstantinos VII:n kirjoittama historiallis-maantieteellinen teos, jossa kuvaillaan Bysantin valtakunnan eri kansoja ja naapurikansoja. Se on tehty vuosien 948 ja 952 välillä. Sen tarkoitus oli jättää Konstantinoksen seuraajalle Romanokselle hyviä neuvoja valtakunnan hallitsemiseksi.

Teos on hyvin luottamuksellinen ja oli tarkoitettu vain hallitsijoiden käyttöön eikä missään tapauksessa julkaistavaksi. Sen vuoksi se on jäänyt tuntemattomaksi hyvin pitkäksi ajaksi. Teos on säilynyt jälkipolville kolmena käsikirjoituksena, joista kahta säilytetään Pariisissa ja kolmatta Vatikaanin kirjastossa.  Teos on korvaamaton tietolähde kertoen muinaisista ruseista, armenialaisista, georgialaisista, petsenegeistä, unkarilaisista (teksteissä heitä kutsutaan ”turkkilaisiksi”), kasaareista sekä monista muista kansoista. Siitä tulee esille ajatus, että kaikkien muiden ympäröivien kansojen pitäisi alistua Jumalan valitsemalle kansalle eli roomalaisille.

Konstantinos VII:n kertomat tiedot rusien maasta perustuvat ilmeisesti enimmäkseen Dnepriä pitkin kauppiaina kulkeneiden varjagien kertomuksista. Monet näistä kertomuksista ovat ainutlaatuisia. Niissä mainitaan Kiova (*Kioav* tai *Kiov* Konstantinos VII mukaan) sekä Samvatas, kuin myös nuoren ruhtinas Svjatoslavin hallitsema Novgorod. Lisäksi mukana on selostus poljudjesta. Tämä on ensimmäinen kirjallinen tietolähde, jossa mainitaan myös Smolensk. Teos on ainoa länsimainen tietolähde, jossa seikkaperäisesti kerrotaan ruseista ja  heidän *serkuistaan* eli itäisistä slaaviheimoista.

Venäjän historiankirjoituksessa on käyty paljon keskustelua siitä, että Dneprin putoukset on mainittu sekä varjagien eli rusien kielellä kuin myös slaavikielellä.

## Sisältö

Teos koostuu 53 osasta. Ensimmäiset 8 osaa sekä osa 37 on omistettu Bysantin liittolaisille ”pacinakiteille” (petsenegeille) sekä naapurikansoille: ”turkkilaiset” (unkarilaiset), rusit (osat 2,4, 9 jossa myös ensimmäisen kerran käytetään sanaa Russia: )  sekä kasaarit (osat 10, 12). Osa kirjasta kertoo myös arabeista (osat 14-22). Konstantinos kirjoitti myös Välimeren eurooppalaisista maista: Espanjasta (osat 23-24), Italiasta (osat 26-27) sekä Dalmatiasta (osat 29-36). Hän kertoo myös Kaukasiasta (osat 42-46).

## Lähteet

* Konstatinos VII:n teos "Imperiumin hallitseminen" eli De Administrando Imperio  
* De administrando imperio 
* *De Administrando Imperio [[Konstantinos VII]]*, edited by Gy. Moravcsik and translated by R. J. H. Jenkins, Dumbarton Oaks Center for Byzantine Studies, Washington D. C., 1993
* 

## Aiheesta muualla

* Bysantin suhteet pohjoisiin kansoihin 900-luvulla (Byzantine Relations with Northern Peoples in the Tenth Century) 
* Of the Pechenegs, and how many advantages accrue from their being at peace with the emperor of the Romans
* Chapters 29-36 at the Internet Archive
Sulhanen joka sormella

**Sulhanen joka sormella** (myös **Sulhanen joka sormelle**; ) on vuonna 1941 ensi-iltansa saanut Garson Kaninin ohjaama yhdysvaltalainen komediaelokuva, jonka pääosissa ovat Ginger Rogers, George Murphy, Alan Marshal ja Burgess Meredith. Elokuvan käsikirjoituksen laati Paul Jarrico, ja sen tuotti Robert Sisk.

## Juoni

Ginger Rogers näyttelee puhelinoperaattorina työskentelevää Janieta, jolla on kolme kosijaa. Kosijat ovat keskenään erilaisia: yksi on jalat maassa -tyyppi, toinen on rikas ja kolmas boheeminen ja huoleton. Janien on vaikea valita kolmesta aviomiesehdokkaasta. Janie alkaa kuvitella mielessään, millaista elämä kunkin miehen kanssa olisi.

## Näyttelijät

## Tuotanto
*Sulhanen joka sormella* -elokuvan tuotanto alkoi helmikuussa 1941 ja päättyi 19. toukokuuta 1941. Elokuvan budjettina oli 806 000 dollaria, ja sen tuotti RKO Radio Pictures.

## Julkaisu ja vastaanotto
*Sulhanen joka sormella* sai Yhdysvaltain ensi-iltansa 13. kesäkuuta 1941. Suomessa elokuva sai teatteriensi-iltansa 1. lokakuuta 1944. Tuotantoyhtiönä toiminut RKO oli myös elokuvan levittäjänä. Ilmestyessään *Sulhanen joka sormella* oli hyvin suosittu lippuluukuilla; elokuva tuotti 1 628 000 dollaria, ja toi tuotantoyhtiö RKO:lle voittoa 234 000 dollarin edestä.

Paul Jarrico sai parhaan alkuperäisen käsikirjoituksen Oscar-ehdokkuuden vuonna 1942. Vuonna 1941 elokuva oli lisäksi päässyt National Board of Review’n vuoden 10 parasta elokuvaa -listalle.

*Sulhanen joka sormella* julkaistiin Yhdysvalloissa ensimmäisen kerran DVD:lle 20. huhtikuuta vuonna 2009.

## Sovitukset
*[[Lux Radio Theater]]* lähetti 60-minuuttisen radiosovituksen elokuvasta 8. syyskuuta 1941, jolloin Ginger Rogers, Burgess Meredith, George Murphy ja Alan Marshal uusivat elokuvaroolinsa. *[[The Screen Guild Theater]]* radioi 7. joulukuuta vuonna 1950 elokuvasta 60 minuuttia kestävän radiosovituksen, jossa Rogers ja Murphy uusivat jälleen elokuvaroolinsa.

*Sulhanen joka sormella* uudelleenfilmatisointiin vuonna 1957 nimellä *[[Jaettu morsian]]*, joka jäi RKO Radio Picturesin viimeiseksi tuotannoksi.

## Lähteet

## Aiheesta muualla
* 
* 
* 
* ''Sulhanen joka sormella'' TCM Movie Databasessa
Denise

**Denise** on ranskalainen naisen etunimi, muunnos kreikkalais­peräisestä nimestä Dionysia, joka merkitsee Dionysos-jumalalle pyhitettyä. Nimen mies­puolisia vastineita ovat Denis ja Dennis. Kristittyjen keskuudessa nimen ovat sen ilmeisen pakanallisesta alkuperästä huolimatta tehneet suosituksi useat sen nimiset varhais­kristilliset marttyyrit.

Suomessa nimi Denise on Digi- ja väestötietoviraston tietojen mukaan annettu marraskuuhun 2025 mennessä noin 680 henkilölle.

Denisen nimipäivä on suomen­ruotsalaisen kalenterin mukaan 8. marraskuuta. Nimi on ollut kalenterissa vuodesta 2005 lähtien, mutta ennen vuotta 2015 nimipäivä oli 5. toukokuuta.

## Tunnettuja Denise-nimisiä

* Denise Bellon (1902–1999), ranskalainen valokuvaaja
* Denise Biellmann (s. 1962), sveitsiläinen taitoluistelija
* Denise Black (s. 1958), brittiläinen näyttelijä
* Denise Bombardier (1941–2023), kanadanranskalainen kirjailija, toimittaja ja feministi
* Denise Borino-Quinn (1964–2010), yhdysvaltalainen näyttelijä
* Denise Bronzetti (s. 1972), San Marinon kapteenivaltionhoitaja 2012–2013
* Denise Coates (s. 1967), brittiläinen yrittäjä, yritysjohtaja ja miljardööri
* Denise Crosby (s. 1957), yhdysvaltalainen näyttelijä
* Denise Di Novi (s. 1956), yhdysvaltalainen elokuvatuottaja ja -ohjaaja
* Denise Feierabend (s. 1989), sveitsiläinen alppihiihtäjä 
* Denise Galik (s. 1950), yhdysvaltalainen näyttelijä
* Denise Grünstein (1950–2023), suomalainen valokuvaaja ja taiteilija
* Denise Guénard, o.s. *Laborie* (1934–2017), ranskalainen yleisurheilija
* Denise Herrmann-Wick (s. 1988), saksalainen maastohiihtäjä 
* Denise Hinrichs (s. 1987), saksalainen kuulantyöntäjä 
* Denise Karbon (s. 1980), italialainen alppihiihtäjä
* Denise Levertov (1923–1997), yhdysvaltalainen runoilija
* Denise Lewis (s. 1972), englantilainen seitsenottelija
* Denise Matthews, *Vanity* (1959-2016), kanadalainen laulaja ja näyttelijä
* Denise Mina (s. 1966), skotlantilainen rikoskirjailija
* Denise O’Sullivan (s. 1994), irlantilainen jalkapalloilija
* Denise Ouabangui (s. 1968), keskiafrikkalainen pikajuoksija
* Denise Perrier (s. 1935), ranskalainen malli ja elokuvanäyttelijä, Miss Maailma 1953
* Denise Quiñones (s. 1980), puertoricolainen näyttelijä ja malli, Miss Universum 2001
* Denise René (1913–2012), ranskalainen galleristi ja taidekauppias
* Denise Richards (s. 1971), yhdysvaltalainen malli ja näyttelijä
* Denise Rudberg (s. 1971), ruotsalainen kirjailija
* Denise Scott Brown (s. 1931), yhdysvaltalainen arkkitehti, kaupunkisuunnittelija, tietokirjailija ja professori
* Denise Ziegler (s. 1965), sveitsiläis-suomalainen kuvataiteilija

## Lähteet

## Aiheesta muualla
Melinda

**Melinda** on naisen etunimi.  Nimi on peräisin 1700-luvun paimenrunoudesta ja on yhdistetty latinan sanoista *mel*, joka tarkoittaa hunajaa, sekä *lind*, joka tarkoittaa *lempeää*, mutta myös *taistelijatarta*.

Suomessa vuosina 1960–2019 syntyneitä Melinda-nimisiä henkilöitä on Digi- ja väestötietoviraston tietojen mukaan 855. Sen sijaan ennen vuotta 1960 syntyneitä Melinda-nimisiä on alle 20. Vuodesta 2015 lähtien Melindan nimipäivä on suomen­ruotsalaisen kalenterin mukaan 5. toukokuuta.

## Tunnettuja Melinda-nimisiä

* Melinda Clarke, yhdysvaltalainen näyttelijä 
* Melinda Culea, yhdysvaltalainen näyttelijä 
* Melinda Czink, unkarilainen tennispelaaja 
* Melinda Dillon, yhdysvaltalainen näyttelijä
* Melinda Gates, o.s. *French*, yhdysvaltalainen tietotekniikan kehittäjä ja toimittaja, Bill Gatesin puoliso
* Melinda Kinnaman, ruotsalainen näyttelijä
* Melinda Koivula, suomalainen jalkapalloilija
* Melinda Metz, yhdysvaltalainen nuortenkirjailija
* Melinda Wagner, yhdysvaltalainen säveltäjä

## Lähteet
Kaisa Vatanen

**Kaisa Emilia Vatanen** (ent. **Penny**, s. 1981 Tampere) on suomalainen poliitikko ja entinen sirkustaiteilija, joka toimii SDP:n poliittisen valmistelun päällikkönä, toimittuaan tätä ennen Kalevi Sorsa -säätiön toiminnanjohtajana. Hän on toiminut myös tamperelaisen Sorin Sirkuskoulun apulaisrehtorina ja Euroopan sosiaalidemokraattisen nuorisojärjestön YES:n puheenjohtajana.

Vatanen lopetti trapetsitaiteilijan uransa jo parikymmenvuotiaana erilaisten vammojen takia, minkä jälkeen hän opiskeli valtio-oppia Helsingin yliopistossa ja kansainvälistä politiikkaa Southamptonin yliopistossa. Hän on toiminut muun muassa Sosialidemokraattisten Opiskelijoiden pääsihteerinä sekä oikeusministeri Leena Luhtasen avustajana vuosina 2006–2007 ja SDP:n puheenjohtajan Jutta Urpilaisen eduskunta-avustajana 2009–2010. Euroopan nuorten sosialistien YES:n puheenjohtajaksi hänet valittiin ensimmäistä kertaa huhtikuussa 2011, sekä uudelleen toiselle kaksivuotiskaudelle maaliskuussa 2013. Sorin Sirkuksen apulaisrehtorina Vatanen on työskennellyt vuodesta 2013 lähtien. Hän oli SDP:n ehdokkaana vuosien  2014 ja 2019 europarlamenttivaaleissa.  Vatanen kuului SDP:n puoluehallitukseen ennen valintaansa SDP:n poliittisen valmistelun päälliköksi.

## Lähteet

## Aiheesta muualla
* Kaisa Vatasen kotisivut .
Miranda (nimi)

**Miranda** on naisen etunimi. Nimi on peräisin William Shakespearen vuonna 1611 kirjoittamasta näytelmästä Myrsky. Latinassa ja italiassa *mirandus*, feminiinimuodossa *miranda*, merkitsee *ihailtavaa*, *ihmettelemisen arvoista*. Nimi tuli Englannissa käyttöön jo 1600-luvulla, myöhemmin siirtolaisuuden myötä myös Amerikassa, mutta on yleistynyt vasta 1900-luvulla.

Suomessa nimi Miranda on Digi- ja väestötietoviraston tietojen mukaan annettu toukokuuhun 2025 mennessä 1478 naispuoliselle henkilölle. Nimi on Suomessa suosittu varsinkin romanien keskuudessa.  Vuodesta 2015 lähtien Mirandan nimipäivä on suomen­ruotsalaisen kalenterin mukaan 5. toukokuuta.

## Tunnettuja Mirandoja
* Miranda Cosgrove (s. 1993), yhdysvaltalainen näyttelijä, laulaja ja lauluntekijä
* Miranda Hart (s. 1972), englantilainen näyttelijä, käsikirjoittaja ja stand up -koomikko 
* Miranda July, oik. *Miranda Jennifer Grossinger* (s. 1974), yhdysvaltalainen ohjaaja 
* Miranda Kerr (s. 1983), australialainen malli 
* Miranda Lambert (s. 1983), yhdysvaltalainen laulaja-lauluntekijä 
* Miranda Leek (s. 1993), yhdysvaltalainen jousiampuja
* Miranda Nild (s. 1997), thaimaalainen jalkapalloilija
* Miranda Otto (s. 1967), australialainen näyttelijä
* Miranda Richardson (s. 1958), brittiläinen näyttelijä
* Miranda Rönnberg (s. 1999), suomalainen YouTube-videoiden tekijä, sisällöntuottaja ja kirjailija
* Miranda Saarentaus (s. 1957), suomalainen budo-opettaja 
* João Miranda de Souza Filho, *Miranda* (s. 1984), brasilialainen jalkapalloilija
* Miranda Vuolasranta (s. 1959), suomalainen poliittinen vaikuttaja (SDP)

Tunnettuja henkilöitä, joilla Miranda on sukunimenä, on lueteltu sivulla Miranda.

## Kuvitteellisia Mirandoja
* Miranda, Milanon herttua Prosperon tytär William Shakespearen näytelmässä Myrsky
* Miranda, samannimisen televisiosarjan päähenkilö
* Äiti Miranda, päävihollinen pelissä *[[Resident Evil Village]]* ja sen lisäosassa *Shadows of Rose*
* Miranda Bailey, lääkäri tv-sarjassa Greyn anatomia
* Miranda Hobbes, asianajaja tv-sarjassa Sinkkuelämää

## Lähteet

## Aiheesta muualla
NHL 15

**NHL 15** on EA Canadan kehittämä ja EA Sportsin julkaisema  jääkiekkoaiheinen urheilupeli. Peli julkaistiin syksyllä 2014. Peli on ensimmäinen NHL-pelisarjan peli, joka julkaistaan kahdeksannen sukupolven konsoleille. Pelissä selostajina toimii NBC:n Mike Emrick ja Eddie Olczyk. Lisäksi kaukalon reunalla puhuu TSN:n Ray Ferraro. Pelin kansikuvaan valittiin Boston Bruinsin Patrice Bergeron, pelin Sveitsissä myytävässä versiossa kannessa on Nino Niederreiter. Demo julkaistiin 26. elokuuta 2014. 

Peli sisältää ensimmäistä kertaa Vaasan Sportin. Pelissä ei ole Jokereita mukana, sillä KHL-sarja ei kuulu peliin.

## Uudistuksia
Ensimmäistä kertaa pelissä on neljä tuomaria jäällä, areenoista on tehty realistisempia ja peli sisältää NBC-kanavan grafiikoita. Suurimmat uudistukset tulevat vain kahdeksannen sukupolven konsoleille, mukaan lukien 60 kuvan kuvataajuus. Pelin yleisöllä on neljä kertaa enemmän animaatioita kuin ennen.  Uuden sukupolven konsolit eivät sisällä aiemmista versioista tuttuja EASHL, GM Connected, Live the Life, eikä NHL 94 -pelimuotoja.  Myös uuden sukupolven konsoleista on jätetty pois: kauden pelaaminen, Winter Classic ja joukkueiden luominen. Verkkojoukkuepeli (online team play) lisättiin myöhemmin ilmaisena päivityksenä.

### Uudistukset
* **12 Player NHL Collision Physics** (myös PS3 ja Xbox 360)
* **Real Puck Physics:** Parannellut kiekon fysiikat ja liikkeet.
* **Autenttiset Pelaaja & Varustemallit:** pelaajamallin parannus, pelaajamalli ei ole enää yksi kappale, vaan on jaettu kolmeen osaan.
* **Pelaajien ennennäkemätön tunnistettavuus:** Pelaajiin lisätty enemmän animaatioita, myös emootiot näkyvät. 
* **Superstar Skill Stick:** Paranneltu kiekonhallinta. 
* **Autenttiset areenat:** 28 NHL-areenaa mallinoituna yksityiskohtaisemmin. (Carolinan ja Chicagon puuttuvat) Pelin uuden konsolin versioissa ei NHL-areenoiden lisäksi löydy muita aitoja areenoita mallinoituina, mutta esimerkiksi Hartwall Arena niminen halli on pelissä. 
* **Uusi Kommentaattoritiimi:** Mike Emrick, Eddie Olczyk ja Ray Ferraro.  (myös PS3 ja Xbox 360)
* **NBC Sports Game Day Presentation:** Tekee pelistä TV-lähetysmäisen, tuoden NBC -kanavan grafiikoita. 
* **Living Crowds:** Realistisempi yleisö. 
* **Vision AI:** Paranneltu pelaajien tekoäly.
* **Uusia joukkueita:** Vaasan Sport, Djurgårdens IF, Adirondack Flames ja Lehigh Valley Phantoms. Peliin on lisätty myös ensimmäistä kertaa koko erotuomarinelikko, kun aiemmissa pelisarjoissa on jäällä liikkunut vain yksi päätuomari.

## Liigat
*  NHL
*  AHL
*  CHL
**  OHL
**  QMJHL
**  WHL
*  Liiga
*  SHL
*  NLA
*  DEL
*  Extraliga
* maajoukkueet (ei IIHF:n lisenssiä)

## Lähteet
* EA Sports - NHL 15 (Web Archive) 
* EA Sports: 15 Questions with Rammer 
* Konsolifin: NHL 15 -fanien kysymyksiin vastattu 

## Aiheesta muualla
* Gameinformer.com − 23 Things We Know About NHL 15 
* IGN Suomi: Haastattelussa Andy Agostini (NHL 15)
Yolo

**Yolo** tai **YOLO** on lyhenne, joka tarkoittaa **You only live once.** (suom. *elät vain kerran*). Kanadalainen räppäri Drake käyttää lyhennettä useasti kappaleessaan "The Motto".

## Lähteet
Steven Yeun

**Steven Yeun** (; s. **Yeun Sang-yeop**; 21. joulukuuta 1983 Soul, Etelä-Korea) on amerikankorealainen näyttelijä ja tuottaja. Hänet tunnetaan muun muassa Glenn Rheen roolista televisiosarjassa *[[The Walking Dead]]*, jossa hän oli mukana ensimmäisen kauden toisesta jaksosta seitsemännen kauden ensimmäiseen jaksoon asti. Tämän lisäksi Yeun on näytellyt muutamissa independent-elokuvissa ja lyhytelokuvissa. Hän on myös ääninäytellyt useissa animaatiosarjoissa, kuten *[[The Legend of Korra]]* jossa hän näytteli Wania, ensimmäistä Avataria. 

Yeun on myös esiintynyt J.Y. Parkin musiikkivideossa *Fire* yhdessä Conan O'Brienin kanssa.

Yeun sai vuoden 2020 elokuvasta *[[Minari]]* parhaan miespääosan Oscar-ehdokkuuden.

## Valikoitu filmografia
### Elokuva

### Televisio

## Lähteet
Adinatsolaami

**Adinatsolaami **on bentsodiatsepiinijohdannainen lääkeaine, jolla on ahdistusta ja lihasjännitystä poistava, sedatiivinen ja antidepressiivinen vaikutus.

Adinatsolaamin kehitti tohtori Jackson B. Hester, joka etsi alpratsolaamille vastinetta, jolla olisi vielä suurempi antidepressiivinen vaikutus. Hester oli myös aiemmin kehittänyt alpratsolaamin. Yhdysvaltain elintarvike- ja lääkevirasto hylkäsi adinatsolaamin (tuotenimeksi oli valittu tällöin Deracyn) myyntilupahakemuksen vuonna 1994 todeten, ettei lääkeyhtiön sille tarjoamien tutkimusten tulokset osoittaneet riittävää näyttöä lääkkeen tehosta paniikkikohtausten hoidossa. FDA ei ole vuoteen 2020 mennessä myöntänyt adinatsolaamille myyntilupaa Yhdysvalloissa. 

Adinatsolaami on Suomessa luokiteltu huumausaineeksi.

## Lähteet

## Aiheesta muualla
*PubChem: Adinazolam 
*DrugBank: Adinazolam 
*Kyoto Encyclopedia of Genes and Genomes (KEGG): Adinazolam
Play (radiokanava)

**Play Radio** oli suomalainen radiokanava, jonka omisti Bauer Media Groupin tytäryhtiö Bauer Media Oy.  Play soitti 9-15-vuotiaille suunnattua uusinta hittimusiikkia. 
Play aloitti lähetykset 19. toukokuuta 2014. 
Toimilupa haettiin alun perin lastenradiolle. 
Kanavan saaman toimiluvan mukaan ohjelmiston tulee koostua lasten ja perheiden puheenaiheista sekä koko perhettä kiinnostavasta ohjelmasta ja tähän liittyvästä musiikkisisällöstä.

Syyskuussa 2017 Viestintäviraston tekemän päätöksen myötä Play Radio tulee siirtymään Tampereella taajuudelta 88,7 MHz taajuudelle 95,7 MHz, kun Play Radio ja Radio City Tampere vaihtavat taajuuksia. Samalla Viestintävirasto on poistanut kanavan kohderyhmää koskevat sisältörajoitukset. Play Radion taajuuksilla aloitti marraskuun 2017 alussa Radio 957.

## Kuuluvuusalueet ja taajuudet
Play Radio aloitti lähetykset 19. toukokuuta 2014 Pirkanmaalla ja on kuunneltavissa verkossa sekä seuraavilla taajuuksilla:

## Lähteet

## Aiheesta muualla
* Play Radion kotisivu 
* Play Radio Facebookissa
* Play Radio Instagramissa
Bo Lönnqvist

**Bo Hjalmar Lönnqvist** (s. 29. syyskuuta 1941 Espoo) on suomenruotsalainen kansatieteilijä, joka hoiti etnologian professuuria Jyväskylän yliopistossa vuosina 1995–2004.

Bo Lönnqvist tuli ylioppilaaksi Kulosaaren ruotsinkielisestä yhteiskoulusta vuonna 1960 ja suoritti Helsingin yliopistossa tohtorintutkinnon vuonna 1973. Väitöskirja *Dräkt och mode i ett landsbygdssamhälle 1870–1920* käsitteli kansanpukuja. Lönnqvist on tehnyt pitkän akateemisen uran Helsingin yliopiston dosenttina ja Suomen Akatemian tutkijana sekä vierailevana professorina Oslossa ja Münsterissä sekä vakinaisena professorina Jyväskylässä. Lönnqvist on hoitanut lukuisia luottamustehtäviä muun muassa Valtakunnallisen kansallispukuraadin puheenjohtajana (1978–1985). Hänelle on myönnetty muun muassa Vuoden tiedekirja -palkinto vuonna 1993 ja Tollanderin palkinto vuonna 2014.

## Julkaisuja
* *Dräkt och mode i ett landsbygdssamhälle 1870–1920.* 1972.
* *Finländskt herrgårdsliv.* 1978.
* *Kansanpuku ja kansallispuku.* 1978.
* *Suomenruotsalaiset: Kansatieteellinen tutkielma kieliryhmästä.* 1981.
* *Folkkulturens skepnader: Till folkdräktens genealogi.* 1991.
* *Laiva oli lastattu... Ihmisiä, ajatuksia, tekoja entisaikain Helsingissä.* 1995.
* *Maktspel i kläder. Om det (o)synligas kulturella anatomi.* 2008.
* *Herrgårdar och rusthåll i Helsingforstrakten.* 2009.
* *Alma Söderhjelm: Ett litteraturantropologiskt porträtt.* 2013.
* *Dödens ansikte: Tro och sed bland herre och folk.* 2013.

## Lähteet
* 
*
Arboretum Norr

**Arboretum Norr** on arboretum Baggbölessä, Uumajanjoella, noin kymmenen kilometriä länteen Uumajan keskustasta. Paikka sijaitsee Uumajanjoen pohjoisrannalla. Se on metsäpuutarha, jonne on istutettu puita ja pensaita kaikkialta maailmasta. Puut ja pensaat on sijoitettu niiden alkuperän mukaan. Arboretumissa on kolme kilometriä valmiita polkuja. Vieressä sijaitsee Baggböleforsen-koski.

## Historia
Arboretum sijaitsee pientaajama Baggbölessä, joka tunnetaan sen vesikäyttöisestä sahastaan. Sahan omistajien menetelmät olivat niin alhaisia, että ruotsinkieleen otettiin uusi sana, ”baggböleri”, joka tarkoittaa halventavaa termiä metsäkadosta. Kartano, joka on yhä paikallaan, on suunnitellut Johan Anders Linder ja rakennettu vuonna 1846.

## Arboretum
Arboretum Norr sijaitsee V-vyöhykkeellä ja on kooltaan 20 hehtaaria. Siellä on yli 1&nbsp;400 kasvia 250 eri lajista. Ensimmäiset istutukset tehtiin vuonna 1981. Se perustettiin vuonna 1975 yhteistyössä Uumajan yliopiston, Ruotsin maatalousyliopiston ja Uumajan kunnan kanssa. Sitä hallinnoi voittoa tavoittelematon säätiö Uumajassa. Yksi arboretumin kolmesta tehtävästä on nähdä, mitkä lajit viihtyvät ja pysyvät hengissä pohjoisilla leveysasteilla, mikä voi puolestaan johtaa useammanlaisiin ilmastomukautteisiin pensaisiin ja puihin Pohjoismaissa. Keskellä puistoa sijaitseva kartano toimi päämajana liiketoiminnalle, joka kaatoi puita osana sahaus-liiketoimintaa 1900-luvulla. Kaksi muuta arboretumin tehtävää ovat puiden ja pensaiden opiskelemisen tukeminen ja toimia vierailukohteena lähellä Baggbölen pientaajamaa.

Arboretum Norr sijaitsee Baggbölen kartanon alapuolella, ja vuonna 1991 rakennetun Notvarpsbron-riippusillan ylittämällä voi mennä Klabböleen Umeå Energicentrumiin, joka sijaitsee toisella puolella Uumajanjokea.

Vuonna 2014 puisto valittiin taideprojekti Förflyttningarin sijaintipaikaksi neljälle taideinstallaatiolle. Projektia johtaa kolme artistia, jotka aikovat yhdistää taiteen luonnon kanssa. Projekti sai rahoitusta Uumajan ollessa Euroopan kulttuuripääkaupunki vuonna 2014.

## Lähteet

## Aiheesta muualla
* Arboretum Norrin kotisivut
Kognitiivinen uskontotiede

**Kognitiivinen uskontotiede** tutkii uskontoa ihmismielen toiminnan ja rakenteiden pohjalta. Uskonto nähdään yleisenä ilmiönä, jossa on kaikille kulttuureille yhteisiä piirteitä. Se hyödyntää erityisesti kognitiotiedettä ja kognitiivista psykologiaa.

## Historia

Kognitiiviselle uskontotieteelle antoi alkusysäyksen Dan Sperberin vuonna 1975 ilmestynyt teos *Rethinking Symbolism*. Hän katsoi, että symboleilla ei ole mitään tiettyjä, määrättyjä merkityksiä. Sen sijaan ihmismielessä on ”symbolinen mekanismi”, jonka avulla muistista etsitään jotain yhteensopivaa vaikeasti ymmärrettävän asian kanssa. Stewart Gurthie toi puolestaan vuonna 1980 esiin ajatuksen, jonka mukaan synnynnäinen arkijärki voi selittää uskontoa ilmiönä. Merkittävä edistysaskel suuntaukselle oli E. Thomas Lawsonin ja Robert N. Robert N. McCauleyn vuonna 1990 julkaisema teos *Rethinking Religion*. He esittivät kielitieteilijä Noam Chomskyn teorioihin nojautuen, että rituaaleilla on yleinen rakenne. Sperberiltä vaikutteita saanut Pascal Boyer totesi teoksessaan *Tradition, Truth and Communication* (1990), että tiedonkäsittelyjärjestelmän ominaisuudet selittivät, miten perinteet jatkuvat ja leviävät.

## Teoreettinen perusta

Pascal Boyer'n mukaan ihminen jakaa mielessään yleisimmät asiat viiteen ontologiseen eli olemukselliseen pääkategoriaan:

* Eläin
* Esine
* Henkilö
* Kasvi
* Luonnonesine

Esimerkiksi eläimen kategoriaan kuuluu kouriintuntuvimmat käsitteet, kuten kissa. Kunkin kategorian jäsenillä on sille ominaisia piirteitä. Tuntemattomankin eläinlajin kohdalla päättellemme esimerkiksi sen, että se muiden eläinten lailla saa oman lajinsa poikasia, vaikka emme tuntisi sitä täysin. Uskonnolliset käsitteet, kuten ruumiiton henkilö, sen sijaan rikkovat näitä ennakko-odotuksia. Tutkimuksissa on todettu, että ne uskonnolliset käsitteet, jotka poikkeavat vain vähän näistä kategorioista, muistetaan paremmin kuin mielikuvituksellisemmat, huomattavasti rajoja rikkovat käsitteet. Tämä selittää sen, miksi jotkin uskomukset leviävät ja periytyvät helpommin kuin toiset.

## Lähteet
Nainen pimeässä

**Nainen pimeässä** () on Mitchell Leisenin ohjaama yhdysvaltalainen musikaalielokuva vuodelta 1944, ja sen pääosassa on Ginger Rogers. Musikaalidraama sai kolme Oscar-ehdokkuutta vuonna 1945.

## Juoni

Vaikka Liza Elliott (Ginger Rogers) on kaunis, varakas ja menestyvä suositun muotilehden päätoimittaja, hän on onneton ja huonotuulinen. Liza on ollut huono-onninen rakkaudessa, vaikka häntä yrittääkin liehitellä kolme miestä: mainontajohtaja Charley Johnson (Ray Milland), vasta eronnut Kendall Nesbitt (Warner Baxter) ja nuorekas ja komea Randy Curtis (Jon Hall). Kun Lizasta tuntuu, että hän on tullut tunne-elämänsä tien päähän, hän alkaa tavata tohtori Brooksia (Barry Sullivan). Liza toivoo tohtorin auttavan häntä selvittämään hänen tunne-elämänsä kriisejä ja löytämään hänelle onnellisuuden.

## Näyttelijät

## Tuotanto
Alkuperäinen *[[Lady in the Dark]]* -musikaali sai ensi-iltansa Broadwayn Alvin Theatressa 23. tammikuuta vuonna 1941. Musikaalin 467. ja viimeinen esitys oli 30. toukokuuta vuonna 1942. Tuotantoa jatkettiin Broadway Theatressa keväällä 1943 83:n esityksen verran. *Lady in the Dark* -musikaalin alkuperäisissä rooleissa olivat Gertrude Lawrence, Victor Mature ja Danny Kaye.

Tuotantoyhtiö Paramount Pictures osti elokuvaoikeudet musikaaliin 285 000 dollarin hinnalla; 115 000 dollaria musikaalin tuottaja Sam Harrisille, 85 000 dollaria kirjailija Moss Hartille sekä säveltäjä Kurt Weillille ja sanoittaja Ira Gershwinille molemmille 42 500 dollaria.

*Nainen pimeässä* -elokuvan kuvaukset alkoivat 9. joulukuuta 1942 ja päättyivät 20. maaliskuuta 1943. Elokuva kuvattiin Kalifornian Los Angelesissa sijaitsevilla Paramountin studioilla 2 581 657 dollarin budjetilla. *Nainen pimeässä* kuvattiin Technicolor-elokuvausmenetelmällä.

## Julkaisu
*Nainen pimeässä* sai Yhdysvaltain ensi-iltansa 9. helmikuuta vuonna 1944 Hollywoodissa. Elokuva sai maanlaajuisen ensi-iltansa seuraavana päivänä 10. helmikuuta, ja New Yorkin teatteriensi-ilta oli 22. helmikuuta. Suomessa *Nainen pimeässä* sai ensi-iltansa 19. heinäkuuta vuonna 1946. Paramount Pictures toimi elokuvan levittäjänä Yhdysvalloissa.

*[[Lux Radio Theater]]* radioi 60-minuuttisen radiosovituksen elokuvasta 29. tammikuuta 1945, jolloin Ginger Rogers ja Ray Milland uusivat elokuvaroolinsa. 16. helmikuuta vuonna 1953 *Lux Radio Theater* radioi *Nainen pimeässä* -elokuvasta toisen sovituksen, jossa esiintyivät Judy Garland ja John Lund.

## Oscar-ehdokkuudet

## Lähteet

## Aiheesta muualla
* 
* 
* 
* ''Nainen pimeässä'' TCM Movie Databasessa
Axel Lennart Stråhle

**Axel Lennart Stråhle** (22. maaliskuuta 1863 Iitti – 24. elokuuta 1929 Turku) oli suomalainen lääkäri, joka sai professorin arvon.

Stråhlen vanhemmat olivat tilanomistaja Erik Johan Stråhle ja Johanna Mathilda Olsoni ja puoliso vuodesta 1892 Eva Adolfina Gustrén (k. 1935). Hän valmistui filosofian kandidaatiksi 1885 ja lääketieteen lisensiaatiksi 1892. Mäntyharjun kunnanlääkäri Stråhle oli 1893–1894 ja kirurgisen sairaalan lääkäri 1894–1895. Tämän jälkeen Stråhle toimi Turun lääninsairaalan alilääkärinä 1895–1899 ja ylilääkärinä 1899–1929 eli 30 vuotta. Häntä pidettiin erittäin taitavana kirurgina ja nuorempien lääkäreiden opastajana. Stråhle osallistui aktiivisesti Turun kunnallispolitiikkaan, hän oli kaksi kertaa Turun kaupunginvaltuuston jäsen, samoin kuin taide-elämään, ja oli Turun lääkäriseuran johtohenkilöitä. Ylimääräisen professorin arvonimi hänelle myönnettiin 1907.

## Lähteet

## Aiheesta muualla
* Lennart Stråhlen muotokuva - heinäkuu 2013  (Viitattu 5.5.2014)
Outi Martikainen

**Outi Katariina Martikainen** (s. 9. huhtikuuta 1962 Jyväskylä) on suomalainen tekstiilitaiteilija. 

Martikaisen teosten tunnusomaisia piirteitä ovat käsintehtyjen tekstiilitekniikoiden skaalaaminen suureen kokoon ja kierrätysmateriaalien käyttö. Martikaista kiinnostaa teoksen koon muutoksen vaikutus tunnelmaan sekä valitun materiaaliin ja valon vaikutus teokseen. Martikainen kuvaa pieniä diskreettejä aiheita suuressa mittakaavassa. Hän käyttää arkipäiväisiä, edullisia tai kierrätettyjä materiaaleja. Hän on käyttänyt teostensa materiaalina muun muassa pussinsulkimia, pesulanmerkkilappuja tai polypropeeninarua.

Martikainen hallitsee monia erilaisia tekstiilitekniikoita ja kykenee itse toteuttamaan teoksensa niin halutessaan. Hänen teoksissaan näkyy vahva tekninen osaaminen ja tekstiilitekniikoiden hallinta. Kokeilemalla uusia materiaaleja ja yhdistelemällä niitä mielikuvituksellisesti erilaisiin perinteisiin tekstiilitekniikoihin hän luo uudenlaisia tunnelmia ja vastakohtaisuuksia.

Martikainen on pitänyt yksityisnäyttelyjä Suomessa ja hän on osallistunut suomalaisten taiteilijoiden ja muotoilijoiden yhteisnäyttelyihin ulkomailla. Hänet on kutsuttu kansainvälisiin näyttelyihin esittelemään tuotantoaan. Hän edusti Suomea  Lost in Lace -näyttelyssä Englannin Birminghamissä.

## Palkinnot ja tunnustukset sekä apurahat
* Vuoden tekstiilitaiteilija 2006

## Teoksia ja töitä
### Rakennuksien julkisivulasien suunnittelu
* 2000: Expo Hannover, Suomen paviljonki, Saksa
* 2001: Soneran toimistotalo, Elimäenkatu, Helsinki
* 2001: Koneen torni, Keilalahti, Espoo
* 2003: TKP/FMC toimistot, Pasila, Helsinki 
* 2006: Kuriirinmuuri, Vernissakatu 1, Tikkurila, Vantaa
* 2008: Movers Business Garden, Kutomotie 2, Helsinki
* 2009: Opetushallitus, Hakaniemenranta 6
* 2013: Ruoholahden Ankkuri, Itämerenkatu 23, Helsinki

### Sisätiloihin suunnitellut teokset
* 1999: NIFCA, Nordic Institute for Contemporary Art (nykyisin Kulturkontakt Nord), Suomenlinna, Helsinki 
* 2004: Oulun yliopisto, Lääketieteellinen tiedekunta, Oulu
* 2007: Klinger Finland Oy, Masala, Kirkkonummi

## Lähteet

## Aiheesta muualla
* Outi Martikaisen kotisivut
Tatjana Samoilova

**Tatjana Jevgenjevna Samoilova** (4. toukokuuta 1934 Leningrad, Neuvostoliitto – 4. toukokuuta 2014) oli neuvostoliittolainen näyttelijä, jonka merkittävimpiä rooleja oli pääosa elokuvassa *[[Kurjet lentävät]]* (1957). Toinen merkittävä päärooli oli *[[Anna Karenina (vuoden 1968 elokuva)|Anna Kareninassa]]* (1968). 

*Kurjet lentävät* sai Cannesin elokuvajuhlilla vuonna 1958 Kultaisen palmun ja Samoilova itse erikoispalkinnon. Vuonna 1993 hän sai Venäjän kansantaiteilijan arvon.

Jussi-palkintojen jaossa vuonna 1958 Samoilovalle myönnettiin elokuvasta *Kurjet lentävät* kunniapalkinto.

Myös Samoilovan isä Jevgeni Samoilov oli tunnettu näyttelijä.

## Lähteet

## Aiheesta muualla
* Tatjana Samoilovan muistokirjoitus Helsingin Sanomissa
Until It’s Gone

**Until It’s Gone** on Linkin Parkin vuonna 2014 julkaistun kuudennen studioalbumin, *[[The Hunting Party]]*, toinen single, joka julkaistiin 5. toukokuuta 2014. Kappaleen maailman ensisoitto oli BBC Radio 1:ssä 5. toukokuuta 2014. Samoihin aikoihin julkaistiin kappaleeseen tehty sanoitusvideo YouTubessa. Joe Hahnin ohjaama virallinen musiikkivideo julkaistiin 11. kesäkuuta 2014 yhtyeen Facebook-sivulla.

## Lähteet
Bautzenin taistelu

**Bautzenin taistelu** on Bautzenissa ja sen lähialueilla 21. – 30. huhtikuuta 1945 käyty panssaritaistelu, jota pidetään viimeisenä merkittävänä Saksan edes osittain voittamana panssaritaisteluna toisessa maailmansodassa. Taistelun lopputuloksesta on kuitenkin ristiriitaisia tietoja, yleisesti sen todetaan kuitenkin päättyneen Neuvostoliiton ja Puolan voittoon.

## Lähteet
* 
*
Molly Smitten-Downes

**Molly Smitten-Downes** (s. 2. huhtikuuta 1987 Anstey), taiteilijanimeltään **Molly**, on englantilainen poplaulaja. Hän edusti Britanniaa Eurovision laulukilpailussa 2014 Kööpenhaminassa kappaleellaan ”Children of the Universe”. Hän sijoittui 17:nneksi 26 osanottajasta.

Smitten-Downes sai vuonna 2012 Best Urban/Pop Act -palkinnon Live and Unsigned -tapahtumassa. Vuonna 2013 hän voitti parhaan kappaleen palkinnon Best of British Unsigned Music Awards -tapahtumassa.

## Aiheesta muualla

* Mollyn viralliset kotisivut
Pukumiehet

**Pukumiehet** (*Suits*) on yhdysvaltalainen draamasarja, jonka on luonut Aaron Korsh. Sarjaa esitetään Yhdysvalloissa USA Networkilla ja Suomessa MTV3-kanavalla. Sen päärooleissa esiintyvät Patrick J. Adams ja Gabriel Macht.

12 jakson mittaisen ensimmäisen kauden esittäminen alkoi 23. kesäkuuta 2011 normaalia pidemmällä erikoisjaksolla.

## Päähenkilöt

## Jaksot

## Tuotanto
USA Networkin ensimmäisissä julkaisuissa sarjan nimenä oli *A Legal Mind*. Toukokuussa 2010 USA Network tilasi 90 minuutin pituisen pilottijakson sarjalle. 2011 tammikuussa USA Network vahvisti tilanneensa ensimmäisen tuotantokauden.

Sarjaa tilattiin toinen kausi 11. elokuuta 2011, toinen kausi oli 16 jaksoa pitkä, kuten myös kolmas kausi, joka tilattiin 12. lokakuuta 2012. USA Network tilasi sarjasta neljännen kauden 24. lokakuuta 2013. Neljäs kausi on myös 16 jaksoa pitkä ja alkoi pyöriä Yhdysvalloissa 11. kesäkuuta 2014. *Pukumiehistä* tilattiin 16&nbsp;jaksoinen viides kausi 11. elokuuta 2014.

Sarjan pilottijakso kuvattiin New Yorkissa ja kaikki muut jaksot Torontossa.

Maaliskuussa 2018 ilmoitettiin Gina Torresin esittämän Jessica Pearsonin saavan oman spin-off-sarjan. Tammikuussa 2019 sarjan nimeksi vahvistettiin *[[Pearson (televisiosarja)|Pearson]]*.

## Lähteet

## Aiheesta muualla
* Virallinen sivusto 
* 
* ''Pukumiehet'' TV.comissa
Tähdet, tähdet (kokoelmalevy)

**Tähdet, tähdet** on saman nimisen televisiosarjan ensimmäisen tuotantokauden kokoelmalevy, joka julkaistiin 9. toukokuuta 2014. Kokoelma nousi ensimmäisellä listaviikollaan Suomen virallisen albumilistan kuudenneksi.

## Kappaleet
# Diandra: *Mikä fiilis*  – 3:36
# Jari Sillanpää: *[[Gangnam Style]]* – 3:40
# Irina: *River Deep Mountain High* – 3:47
# Olli Herman: *Jump* – 4:00
# Stig: *[[Nahkatakkinen tyttö]]* – 2:58
# Vicky Rosti: *Walk This Way* – 3:21
# Laura Pyrrö: *Sweet Dreams* – 3:22
# Timo Rautiainen: *Lähtisitkö* – 4:22
# Irina & Olli Herman: *Kesäyö* – 3:42
# Diandra & Jari Sillanpää: *Up Where We Belong* – 4:27
# Jari Sillanpää: *Forever Young* – 3:57
# Diandra: *Surun pyyhit silmistäni* – 3:51
# Laura Pyrrö – *O Mio Babbino Cara* – 2:13
# Stig: *Nahkatakkinen tyttö* (Musa Basha Remix, feat. Heikki Kuula) – 3:26

## Lähteet
Elias Hellberg

**Elias Ferdinand Hellberg** (18. huhtikuuta 1899 – 26. helmikuuta 1956) oli suomalainen insinööri, joka omisti vuosina 1927–1949 Helsingin Lauttasaaressa toimineen Oy Radio E. Hellberg Ab:n radiotehtaan.

Vihdin Otalammelta kotoisin ollut Hellberg menestyi erityisesti armeijan käyttöön tarkoitettujen radiolaitteiden valmistajana, mutta hänen tehtaansa valmisti myös tavallisia radiovastaanottimia sekä levy-soittimia. Tehtaan valmistamia radiomerkkejä oli muun muassa *Corona*.

Elias Hellbergin puoliso oli vuoden 1934 Miss Suomi -kilpailun voittaja Anna-Lisa Fahler.

## Lähteet
Luettelo televisiosarjan Pukumiehet jaksoista

*[[Pukumiehet]]* () on yhdysvaltalainen draamasarja, jonka on luonut Aaron Korsh. Sarjaa esittää Yhdysvalloissa USA Network ja Suomessa MTV3. Sarjan päärooleissa esiintyvät Patrick J. Adams ja Gabriel Macht.

## Yleiskatsaus


## Jaksolista
### Ensimmäinen tuotantokausi (2011)

|}

### Toinen tuotantokausi (2012–2013)

|}

### Kolmas tuotantokausi (2013–2014)

|}

### Neljäs tuotantokausi (2014–2015)

|}

### Viides tuotantokausi (2015–2016)

|}

### Kuudes tuotantokausi (2016–2017)

|}

### Seitsemäs tuotantokausi (2017–2018)

### Kahdeksas tuotantokausi (2018–2019)

## DVD-julkaisut

## Lähteet

## Aiheesta muualla
*
Håkan Nordqvist

**Håkan Nordqvist** on kauppatieteen maisteri ja talousviestinnän ammattilainen. Hän on toiminut talous- ja viestintätehtävissä A. Ahlström Osakeyhtiössä, Nokia-yhtymässä ja Valmet-konsernissa. Vuodesta 1988 hän on johtanut omaa talousviestinnän konsulttitoimistoaan. 

Nordqvist on uransa aikana pavellut noin 150 yritystä ja tuottanut asiakkailleen yli 200 vuosikertomusta. Hän on toiminut viestinnällisenä neuvonantajana monissa osakeanneissa ja palvellut sekä suomalaisia että ulkomaisia pörssiyrityksiä. Nordqvist on Suomen IR-yhdistyksen perustajajäseniä ja toimi myös aikoinaan yhdistyksen ensimmäisessä hallituksessa ja useana vuonna myös yhdistyksen vuosikokousten puheenjohtajana. 

Nordqvist on julkaissut kirjoja markkinointiviestinnästä, yhden yrityshistoriikin sekä teoksen *Rotary 75 vuotta Suomessa*. Uransa aikana Håkan Nordqvist on myös käynyt opintomatkoilla ja ulkomaankomennuksilla Yhdysvalloissa, Kanadassa ja Ruotsissa. Nordqvist toimi yhteispohjoismaisen rotarylehden Rotary Nordenin toimittajana ja päätoimittajana yli 20 vuoden ajan vuoteen 2011. Helsingissä vuonna 1983 pidettyjen ensimmäisten yleisurheilun maailmanmestaruuskilpailujen järjestelytoimikunnassa Håkan Nordqvist vastasi tietotekniikasta.

## Julkaisuja
* *Business to business -viestintä : yritysten välinen markkinointiviestintä* Mainostajien liitto, 1988   
* *Langattomuuden aikaan : 120 vuoden katkeamaton toimintaketju*, toimittanut: Håkan Nordqvist. Yomi, 2004   
* *Ordentligt folk : Arbetets vänner i Sörnäs 110 år 1894-2004*, Arbetets vänner i Sörnäs, 2004   
* *Service above self : palvelumieli itsekkyyden edelle*, toim.: Håkan Nordqvist. Suomen Rotary r.y., 2001
Pentti Sarpaneva

**Pentti Akseli Sarpaneva** (4. kesäkuuta 1925 Tampere – 10. heinäkuuta 1978 Turku) oli suomalainen korusuunnittelija ja muotoilija. Hän erikoistui 1950-luvulta alkaen koruihin, joihin kansalla oli varaa. Sarpaneva suunnitteli myös koriste- ja käyttöesineitä.

Sarpaneva syntyi Tampereella, osallistuttuaan jatkosotaan tuli ylioppilaaksi Helsingin Normaalilyseosta vuonna 1946 ja opiskeli paitsi Suomen Taideakatemian koulussa myös Taideteollisessa oppilaitoksessa metallitaidetta ja graafista suunnittelua.

Sarpenevan korut olivat aluksi kotona käsin tehtyjä emalipintaisia ja kierrätysmateriaaleista valmistettuja. Myöhemmin koruja alettiin valmistaa valamalla teollisesti tuotettuina korusarjoina ja valmistusmateriaaleina käytettiin kultaa, hopeaa ja pronssia.

Sarpaneva aloitti muotoilijanuransa Merkkikeskus Sorsan yhteyteen perustetussa ateljeessa 1960-luvun alkupuolella. 1960-luvun puolivälillä hän aloitti yhteistyön Kalevala Korun kanssa, ja myöhemmin vuonna 1967 hän ryhtyi Turun Hopea Oy:n taiteelliseksi muotoilijaksi, jossa hän työskenteli kuolemaansa saakka taiteellisena johtajana.

Hänestä ei ole juuri tehty lehtiartikkeleita, ja vuonna 1978 kuolemansa jälkeen hän on jäänyt henkilönä ja muotoilijana julkisuudelta sivuun ja kuuluisamman pikkuveljen Timo Sarpanevan varjoon, poikkeuksena vuonna 2013 WSOY:n julkaisema kirja *Koko kansan korut* ja näyttely *Pronssitulet – metalli- ja korutaidetta*, jotka esittelivät Sarpanevan tuotantoa.

Sarpaneva oli varsinaiselta ammatiltaan graafikko ja hän toimi jonkin aikaa graafikkona ja mainossomistajana.

Sarpanevan ensimmäinen vaimo oli lavastaja ja pukusuunnittelija Anneli Qveflander-Sarpaneva; hänen toinen puolisonsa oli Pirkko-Liisa Sarpaneva (nyk. Bertin); poika kelloseppä Stepan Sarpaneva syntyi toisesta avioliitosta. Pentti Sarpanevan veli oli taiteilija ja professori Timo Sarpaneva.

## Lähteet

## Kirjallisuutta
*
Väkivallan vuosi (vuoden 2014 elokuva)

**Väkivallan vuosi**  (engl. *A Most Violent Year*) on vuonna 2014 ensi-iltansa saanut J. C. Chandorin ohjaama ja käsikirjoittama toiminta- ja rikosdraamaelokuva. Sen pääosissa ovat Oscar Isaac, Jessica Chastain, Alessandro Nivola, David Oyelowo, Albert Brooks ja Catalina Sandino Moreno. Elokuva sijoittuu New Yorkiin talvella 1981, joka on yksi rikollisimmista vuosista kaupungin historiassa. 

## Näyttelijät

## Lähteet

## Aiheesta muualla
*
Takamaa (Pirkkala)

**Takamaa** on Pirkkalan 11. kunnanosa ja kylä. Takamaalla on jäähalli, tankkausasema ja kauppa. Uimaranta on Vähäjärvellä, jonne on noin kilometri. Takamaalta lähtee polkuja luontoon, esimerkiksi kohti järviä. Seutu on rauhallista.

Alueen kautta kulkee Vaitin teollisuusalueelta lähtevä bussiyhteys 1B Tampereelle.

Asutus on omakotitalo- ja rivitalopainotteista, ja eniten on rivitaloja. Pirkkalan kuntakeskukseen Takamaalta on sijainnista ja reitistä riippuen 1-3 kilometriä. Takamaan rakentaminen alkoi 1980-luvulla ja jatkui 1990-luvulle. Kylässä asuu noin 400 asukasta.

Takamaalla on Keisarinviitan läheisyydessä leikkipuisto.

## Etäisyyksiä autolla
* Pirkkalan lentokentälle noin 5 kilometriä.
* Pirkkalan kuntakeskukseen noin 2 kilometriä.
* Tampereen keskustaan matkaa noin 15 kilometriä.
* Nokian keskustaan noin 10 kilometriä.
* Lempäälän kuntakeskukseen noin 20 kilometriä.

## Lähteet

## Aiheesta muualla
* Takamaan historiikki
Kauheimmat joululaulut

**Kauheimmat joululaulut** on KC/MD Mafian kokoelma-albumi vuodelta 2012. Albumilla esiintyvät Eevil Stöö, Koksukoo, Pikku Herkko, DJ Kridlokk, Thono Slowknow, Aztra ja Tuuttimörkö. Albumin julkaisi Monsp Records ja sen on tuottanut alusta loppuun Koksukoo. Se julkaistiin 1000 kappaleen CD-painoksena ja 500 kappaleen LP-painoksena. Levy sisältää yhtyeen aiemman *Mustajoulu* digijulkaisun kokonaisuudessaan.  Levystä on julkaistu instrumentaaliversio digitaalijulkaisuna. 

## Kappaleet
Kappaleet 1-3 julkaistiin alun perin *Mustajoulu*-digialbumilla vuonna 2011, kun taas kappale 4 ilmestyi aiemmin Eevil Stöön EP-julkaisuilla Eevil Stöön joulumanteli + rusinat ja Joulustöö.

#Eevil Stöö, Koksukoo & Pikku Herkko: Gangstatonttu (5:35)
#Eevil Stöö & DJ Kridlokk: Hävytön misteli (yea ho) (4:25)
#Tontr Slonkr, Koksukoo & Eevil Stöö: Joulu, joulu (3:51)
#Eevil Stöö: Eevil Stöö matkaan jo käy (5:04)
#Aztra, Eevil Stöö, Koksukoo, DJ Kridlokk & Tuuttimörkö: Tähtisadetikkui rakettei tykäreit (5:51)
#Tähtisadetikkui rakettei tykäreit (instrumental) (5:51)

## Lähteet
Jatkosodan vastarinta

**Jatkosodan vastarintaa** suoritettiin Suomessa jatkosodan aikana vuosina 1941–1944. Toimijat koostuivat lähinnä kommunisteista, mutta myös joistakin sosiaalidemokraateista, jotka vastustivat Suomen natsi-Saksan aseveljenä käymää sotaa. Vastarinta perustui pääasiassa infrastruktuurin sabotoimiseen ja vakoiluun Neuvostoliiton hyväksi.

Vastarinta oli löyhästi organisoitunutta, eikä sillä ollut yhtenäistä keskusjohtoa. 

## Toiminta
Vastarinnan toiminta käsitti aluksi lähinnä erilaisten lentolehtisten painattamista ja jakelua, mutta laajeni myöhemmin erilaisiksi tihutöiksi ja sabotaaseiksi, joilla oli tarkoitus vaikeuttaa Saksan ja Suomen sotaponnisteluja. Iskut kohdistuivat armeijan kohteisiin sekä esimerkiksi sähkönjakeluun ja rautateihin. Osaa voidaan pitää pelkästään symbolisina ja niiden tarkoituksena oli osoittaa, etteivät kaikki hyväksyneet sotaa. Vastarintaliike ei kohdistanut toimiaan ihmisiä vastaan, mutta pidätysten yhteydessä käydyissä tulitaisteluissa sai kuitenkin surmansa vastarintaliikkeen jäsenten lisäksi myös viranomaisia. Aktiivisinta toiminta oli Tampereella, jossa vaikutti noin puolentoista vuoden ajan Pellervo Takatalon kesäkuussa 1941 kokoama nuorista muodostunut vastarintaryhmä. Tampereen vastarintaliikkeen toiminnasta kertoo myös Hannu Salaman tunnettu romaani *[[Siinä näkijä missä tekijä]]*. Vastarintaliike harjoitti myös vakoilua ja teki yhteistyötä Neuvostoliiton lähettämien desanttien kanssa, joista osa oli alun perin suomalaisia kuten Väinö Niilo-Rämä ja Arvo Lamminen.

## Metsäkaartilaiset

Jatkosodan vastarintaliikkeeseen voidaan katsoa kuuluvaksi myös niin sanotut metsäkaartilaiset, jotka olivat rintamapalveluksesta kieltäytyneitä reserviläisiä. Suurin osa heistä oli vakaumuksellisia kommunisteja. Joukossa oli runsaasti talvisodan veteraaneja, jotka kieltäytyivät lähtemästä uuteen sotaan natsi-Saksan rinnalla ja valitsivat sen sijaan piileskelyn metsiin rakentamissaan piilopaikoissa. Metsäkaartilaisten suurimpia keskittymiä oli muun muassa Satakunnan ja nykyisen Pirkanmaan alueilla kuten Hämeenkyrössä sekä Länsi-Lapin Kolarissa ja Kittilässä. Hämeenkyrössä metsäkaartilaisia oli noin 100, mikä edusti lähes 10% osuutta paikkakunnan reserviläisistä. Rintamalta kieltäytyneitä piileskeli myös joissakin kaupungeissa, kuten Tampereella ja Helsingissä.

## Jatkosodan vastarintaliikkeessä vaikuttaneita henkilöitä

*Yrjö Ahomaa
*Anna-Liisa Hyvönen
*Urho Kaipainen
*Martti Koivistoinen
*Martta Koskinen
*Eino Laakso
*Olavi Laiho
*Veikko Pöysti
*Hjalmar Rantanen
*Arthur Rönnqvist
*Arnold Salminen
*Sakari Selin
*Pellervo Takatalo
*Olga Terho

## Lähteet
*Rislakki, Jukka: *Maan alla – Vakoilua, vastarintaa ja urkintaa Suomessa 1941–1944*, Love-kirjat 1985. .
*Selin, Sakari: *Kun valtiopetos oli isänmaallinen teko – Nuoret sodassa Hitleriä vastaan*. Työväen historian ja perinteen tutkimuksen seura, 2011. . Teoksen verkkoversio Kansan Arkisto.

### Viitteet

## Kirjallisuutta
*Seilonen, Kalevi: *Vastarintaryhmä*, Tammi 1974. .